ድርጅቱ  ሜጀር ጄኔራል ገብረአድሃና ወልደአብዝጉ የአቢዬ ግዛት ሰላም አስከባሪ ኃይል አዛዥ አድርጎ ሾመ
የተባበሩት መንግስታት ድርጅት ሜጀር ጄኔራል ገብረአድሃና ወልደአብዝጉ የአቢዬ ግዛት ሰላም አስከባሪ ኃይል አዛዥ አድርጎ መምረጡን አስታውቋል።የመንግስታቱ ድርጅት ዋና ጸሃፊ አንቶኒዮ ጉተሬስ ይፋ እንዳደረጉት፥ ሜጀር ጄኔራል ገብረአድሃና ወልደእዝጉ ድርጅቱ በግዛቱ ላሰፈረው ሰላም አስከባሪ ኃይል አዛዥ ሆነው ተሹመዋል።ሜጀር ጄኔራል ገብረአድሃና የአገልግሎት ጊዜያቸውን ሚያዚያ 15 ቀን 2010 ዓ.ም የሚያጠናቅቁትን ሜጀር ጄኔራል ተስፋ ግደይ ኃይለሚካኤልን እንደሚተኩ ተገልጿል።የአገልግሎት ጊዜያቸውን ያጠናቀቁት ሜጀር ጄኔራል ተስፋ ግደይ የተሰጣቸውን ኃላፊነት በብቃትና በውጤታማ በማጠናቀቃቸው የተባበሩት መንግሥታት ድርጅት ምስጋናውንና አድናቆቱን አቅርቧል፡፡/ኢዜአ/